15/12/2022 | Administración LocalMunicipal
Malpica de Bergantiños
Secretaría
Bases do concurso de escaparates. Nadal 2022

O obxecto do concurso de escaparates é incentivar ás empresas e comerciantes do termo municipal para decorar os escaparates con motivos do Nadal. Poderán participar todas os/as empresarios/as que teñan locais con escaparates ao exterior en calquera das parroquias que forman parte do municipio. Os establecementos participantes deberán ter adornado o escaparate desde o día 21 de decembro ata o día7 de xaneiro. Para inscribirse no concurso terán que presentar, no rexistro do Concello presencial ou telemáticamente, a folla de inscrición cuberta acompañada da seguinte documentación: Copia do NIF do solicitante, no caso de ser persoa física ou representante. CIF da entidade, no caso de persoas xurídicas, así coma o NIF do presidente ou representante destas. Declaración responsable de non estar incurso en causa que impida ser beneficiario de subvencións públicas e de estar ao corrente das obrigas tributarias e da seguridade social. (Anexo II) Certificación bancaria do número de conta onde se ingresará o premio. Coas solicitudes os interesados acompañarán os documentos e informacións determinados na norma ou convocatoria, salvo que os documentos esixidos xa estivesen en poder de calquera órgano da administración actuante; neste caso o solicitante poderá acollerse ao establecido no art.53.1. c da lei 39/2015, de 1 de outubro, do procedemento administrativo común das administracións públicas, sempre que se faga constar a data e o órgano ou dependencia en que foron prestados ou, no seu caso, emitidos, e cando non transcorresen máis de cinco anos desde a finalización do procedemento ao que correspondan. Nos supostos de imposibilidade material de obter o documento, o órgano competente poderá requerir ao solicitante a súa presentación, ou, no seu defecto, a acreditación por outros medios dos requisitos a que se refire o documento, con anterioridade á formulación da proposta de resolución. A presentación da solicitude de participación no “Concurso de Escaparates Nadal 2021” por parte do interesado levará consigo a autorización ao órgano xestor para solicitar as certificacións que deban emitir a Axencia Estatal de Administración Tributaria, a Tesourería Xeral da Seguridade Social e a consellería competente en materia de economía e facenda da Xunta de Galicia. O solicitante poderá denegar expresamente o consentimento, para o que deberá presentar nese caso a certificación nos termos previstos regulamentariamente. A inscrición no concurso supón a aceptación das seguintes bases. O prazo de inscrición ábrese o día 9 de decembro as 9 h da mañá e pecharase o día 20 de decembro ás 14 h. O xurado estará composto por tres membros que serán o Concelleiro de Turismo, o Concelleira de Promoción Económica e un Empregado público, e elixirán os mellores escaparates con temática do Nadal. Actuará como secretario con voz e sen voto, un empregado público do Concello, que levantará acta do resultado das deliberacións do xurado. Os membros do xurado non poderán ser familiares dos concursantes nin estar comprendidos en causa de recusación dos artigos 23 e 24 da Lei 40/2015, de 1 de outubro, de Réxime Xurídico do Sector Público, polo que no caso de darse algunha destas circunstancias deberán absterse da participación no mesmo. A valoración dos escaparates farase sobre unha puntuación total de 50 puntos e se terán en conta os seguintes criterios de avaliación: Calidade artística (10 puntos) Composición (10 puntos) Creatividade (10 puntos) Orixinalidade (10 puntos) Iluminación e utilización de elementos tradicionais do Nadal ( 10 puntos) Os días 29 e 30 de decembro a partir das 10 horas o xurado visitará todos os establecementos participantes para realizar a súa valoración. A decisión do xurado será inapelable. Outorgaranse 6 premios para os mellores escaparates, un por cada establecemento.1º Premio dotado con 300 € 2º Premio dotado con 200 € E sete 3º premios dotados con 100 € A listaxe de premiados publicarase na páxina web do Concello (www.concellomalpica.com) e no facebook do Concello, ademais os galardoados recibirán unha comunicación co importe do premio. O concello de Malpica de Bergantiños resérvase o dereito de modificar as presentes bases en caso de ser necesario e sempre baixo xustificación; inclusive a cancelar a celebración do evento de non alcanzarse un número de inscritos suficiente para garantir o seu éxito (mínimo 10 participantes). Os datos de carácter persoal recollidos na documentación entregada polos participantes serán tratados en conformidade coa Lei Orgánica 3/2018, de Protección de Datos de carácter persoal. Estes datos recóllense temporalmente coa finalidade de valorar as candidaturas á convocatoria de premios (Anexo III). O acto de resolución da subvención esgota a vía administrativa. De acordo co que dispón o art.123 da Lei 39/2015, de 1 de outubro, do procedemento administrativo común das administracións públicas, poderá interpoñerse recurso potestativo de reposición ante o Alcalde deste Concello, no termo dun mes a contar desde o día seguinte da recepción da notificación, ou ben directamente recurso contencioso administrativo ante o Xulgado do Contencioso-Administrativo de A Coruña. En Malpica, 7 de decembro de 2022 O Alcalde, Asdo: Eduardo Parga Veiga A inscrición como participante, implica o coñecemento e aceptación do seu regulamento. En Malpica de Bergantiños a_____de____________de 2022 Sinatura do/a interesado/a A/A: Concellaría de Turismo Don/Dona. con DNI/NIE., en representación de. DECLARA QUE: (Marque o que corresponda)  Non está incurso/a en causa que lle impida ser beneficiario de subvencións públicas.  Está ao corrente das obrigas tributarias e coa Seguridade Social. E para que así conste ante o órgano competente, asina esta declaración no lugar e data abaixo indicados. En Malpica de Bergantiños, a de de 2022. Sinatura do/a interesado/a Os datos de carácter persoal aquí recollidos son tratados de acordo co establecido pola normativa vixente en materia de protección de datos. Informámoslle de que o Responsable de Tratamento dos seus datos persoais é o CONCELLO DE MALPICA DE BERGANTIÑOS, con dirección RÚA EMILIO GONZÁLEZ LÓPEZ, Nº 1 15113 – MALPICA DE BERGANTIÑOS (A CORUÑA). 1.- FINALIDADE DO TRATAMENTO: Os datos serán utilizados para prestarlle o servizo solicitado na presente instancia. O feito de que non nos facilite parte da información solicitada poderá supoñer a imposibilidade de prestarlle o servizo solicitado. Prazo de conservación: os datos facilitados conservaranse durante o tempo necesario para poder atender a súa solicitude, así como para dar cumprimento legal ás xestións administrativas derivadas da prestación do servizo.2.- LEXITIMACIÓN: Este tratamento de datos persoais está lexitimado polo consentimento que nos outorga ao realizar a solicitude de prestación do servizo.3.-DESTINATARIOS DE CESIÓNS: O CONCELLO DE MALPICA DE BERGANTIÑOS non cederá os seus datos de carácter persoal.4.- DEREITOS: Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos.